Jessica Fox

**Jessica Esther** „**Jess**“ **Fox** (1994-yil 11-iyunda tugʻilgan) – kelib chiqishi fransuz boʻlgan avstraliyalik sportchi. Kanoeda eshkak eshish bahslarida jahon va Olimpiada chempioni.

Jessica Fox Olimpiadadagi debyutini 18 yoshida 2012-yilda Londonda boʻlib oʻtgan Yozgi Olimpiada oʻyinlarida oʻtkazgan va K1 musobaqasida kumush medalni qoʻlga kiritgan. U oradan toʻrt yil oʻtib Rio-de-Janeyro Olimpiadasida va 2020-yilgi Tokio Yozgi Olimpiada oʻyinlarida bronza medallarini qoʻlga kiritgan. Jessica Fox 2024-yilgi Yozgi Olimpiya oʻyinlarining K1 musobaqasida oltin medalga sazovor boʻlgan. Shuningdek, 2020-yilgi Yozgi Olimpiadada C1 musobaqasida oltin medalni qoʻlga kiritgan va bu musobaqada birinchi Olimpiya chempioni boʻlgan.

Jessica Fox ICF kanoe-slalom yoʻnalishi boʻyicha jahon chempionatida 22 ta medalni qoʻlga kiritgan, shulardan 14 tasi oltin medali (C1: 2013, 2014, 2015, 2018; K1: 2014, 2017, 2018, 2023; C1 jamoaviy, K13, 2:20; Kayak kross: 2021, 2022), beshta kumush (C1: 2019, 2022; K1: 2019, 2022; C1 jamoaviy: 2017) va uchta bronza (C1: 2010, 2023; K1 jamoaviy: 2017). Shaxsiy musobaqalardagi 8 ta oltin medali uni Jahon chempionati tarixidagi eng muvaffaqiyatli sportchiga aylantirgan. Shuningdek, 2010-yilgi oʻsmirlar yozgi Olimpiya oʻyinlarida K1 musobaqasi doirasida oltin medalni qoʻlga kiritgan.

8 karra jahon chempioni va 2 karra Olimpiada chempioni Jessica Fox barcha davrlarning eng buyuk individual eshkak eshuvchisi hisoblanadi.

Jessica Fox Fransiyaning Parij shahrida boʻlib oʻtgan 2024-yilgi Yozgi Olimpiada oʻyinlarida 30–31-iyuldan 2–5-avgustgacha Vaires-sur-Marndagi Ile-de-France Milliy Olimpiya dengiz stadionida ayollar slalom C-1 va ayollar slalom baydarka kross musobaqalarida Avstraliya vakili sifatida ishtirok etgan. U Parij Olimpiya oʻyinlarining ochilish marosimida Avstraliya terma jamoasining bayroqdori boʻlgan. Jessica Fox Olimpiadada kanoeda eshkak eshish slalom yoʻnalishida oltin medalni qoʻlga kiritgan.

## Shaxsiy hayoti
Jessica Fox Fransiyaning Marsel shahrida tugʻilgan va keyinchalik Yangi Janubiy Walesning Penrith shahriga koʻchib oʻtgan. Jessica Fox, onasi Myriam Jerusalmi singari yahudiy, uning otasi esa yahudiy emas.

Jessica Foxning ota-onasi Richard Fox va Myriam Fox-Jerusalmi boʻlib, ikkalasi ham Olimpiada oʻyinlarida kanoeda eshkak eshish boʻyicha qatnashgan: otasi 1992-yilgi Olimpiada oʻyinlarda Buyuk Britaniya shaʼnini himoya qilgan, onasi esa 1996-yilgi oʻyinlarda Fransiya terma jamoasi safida oʻynagan va bronza medalini qoʻlga kiritgan. Uning otasi Xalqaro kanoe federatsiyasining ikkinchi vitse-prezidenti, shuningdek, Avstraliyaning kanoeda eshkak eshish boʻyicha yuqori malakali menejeri va besh karra jahon chempioni hisoblanadi.

Jessica Fox Blaxland oʻrta maktabida oʻqigan, HSC ni 2011-yilda Yangi Janubiy Walesdagi PDHPE mandatidan oʻtgan va ATAR testidan 99,1 ballni qoʻlga kiritgan. U Sidney universitetida Elita sportchilar dasturida tahsil olgan, u yerda media/kommunikatsiyalar boʻyicha ilmiy daraja ustida faoliyat olib bormoqda. Jessica Fox Swinburne Onlineda ijtimoiy fanlar (psixologiya) bakalavriatida ham tahsil olmoqda. Jessica ingliz va fransuz tillarida gaplasha oladi.

Fox 2012-yilda belidan jarohat olgan, bu uning faoliyatiga taʼsir koʻrsatgan.

## Faoliyati

Jessica Fox K1 va C1 musobaqalarida ishtirok etgan va unga onasi Myriam murabbiylik qiladi. U sportdagi faoliyatini 2005-yilda Nepean daryosida kanoeda eshkak eshishdan boshlagan. Klub musobaqalarida u Penrith Valley kanoe klubi nomidan ishtirok etadi.

2009-yil sentyabr oyida Fox Avstraliya terma jamoasiga taklif qilingan. U 2009-yilda Italiyaning Merano shahrida boʻlib oʻtgan ICF World Ranking oʻyinlarida ishtirok etib, K1 musobaqasida uchinchi oʻrinni egallagan. 2009-yilda Yangi Janubiy Walesning Penrith shahrida boʻlib oʻtgan AYOF tadbirida u ayollar oʻrtasidagi K1 musobaqasida birinchi oʻrinni qoʻlga kiritgan.

Jessica Fox K1 musobaqasida 5-oʻrinni egallagan va 2010-yilda Tacen shahrida boʻlib oʻtgan Jahon chempionatida C1 musobaqasida bronza medalini qoʻlga kiritgan. 2010-yilda Singapurda boʻlib oʻtgan yozgi oʻsmirlar Olimpiya oʻyinlarida u qizlar oʻrtasidagi K1 slalom yoʻnalishi boʻyicha oltin medal gʻolibi boʻlgan. 2010-yilda Foix shahrida boʻlib oʻtgan oʻsmirlar oʻrtasidagi jahon chempionatida Jessica Fox K1 boʻyicha oltin medalga ega boʻlgan va shu darajadagi birinchi C1 musobaqasida gʻolib chiqqan. U La Seo de Urgellda uchinchi bosqich C1 musobaqasida qatnashib, birinchi Jahon kubogini qoʻlga kiritgan. Mahalliy miqyosda, Jessica Fox C1 musobaqasida gʻolib boʻlgan va Penrithda boʻlib oʻtgan Okeaniya qitʼa chempionatidagi K1 musobaqasida 9-oʻrinni egallagan (Jahon kubogi ochkolarini hisobga olgan holda). Viktoriya shtatining Eildon shahrida boʻlib oʻtgan milliy chempionatda C1 va K1 musobaqalarida mos ravishda 1 va 3-oʻrinlarni band etgan.

2011-yilda Jessica Fox 2 va 3-jahon kuboklarida C1 musobaqasida oltin medallarni qoʻlga kiritgan. 2011-yilda Slovakiyaning Bratislava shahrida boʻlib oʻtgan jahon chempionatida Jessica Fox 19-oʻrinni egallagan, bu esa unga 2012-yilgi Yozgi Olimpiada oʻyinlarida avtomatik tarzda qatnashish huquqini bergan. U 2011-yilda ayollar oʻrtasidagi K1 musobaqasida Avstraliya va Okeaniya ochiq chempionatida kumush medalini qoʻlga kiritgan.

2012-yilda Jessica Fox ilk marotaba Olimpiadada ayollar oʻrtasidagi K1 musobaqasida Avstraliya shaʼnini himoya qilish uchun nomzod sifatida tanlangan va u 18 yoshida kumush medalni qoʻlga kiritgan. U Olimpiya oʻyinlariga qadar, aprel oyida Londonda boʻlib oʻtgan Olimpiya kursida mashgʻulotlarni oʻtagan hamda Wales, Fransiya va Ispaniyadagi Jahon kubogi musobaqalari, shuningdek, Qoʻshma Shtatlardagi oʻsmirlar oʻrtasidagi jahon chempionatlarida ishtirok etgan. Fox bu natijaga 44 yoshli chexiyalik eshkakchi Štěpánka Hilgertovdan qasos olish maqsadida erishgani aytiladi. Štěpánka oʻn olti yil oldin Atlanta−1996 Yozgi Olimpiada oʻyinlarida Foxning onasi Myriamni yutib, K1 yoʻnalishida oltin medalni qoʻlga kiritgan edi. Olimpiadadagi kumush medali sababli jamoadoshlari va matbuotda unga „Kumush tulki (The silver fox)“ laqabi berilgan.

U 2013-yilda Pragada boʻlib oʻtgan jahon chempionatida C1 musobaqasida va C1 jamoaviy bahsida birinchi jahon chempionligini qoʻlga kiritgan.

2014-yilda Amerika Qoʻshma Shtatlaridagi Deep Creek koʻlida boʻlib oʻtgan Jahon chempionatida Jessica Fox C1 va K1 musobaqalarida gʻolib boʻlgan birinchi sportchidir. U alohida musobaqalarda birinchilardan boʻlib jahon chempioni boʻlgan Jana Dukatovani 2006-yildagi K1 va 2010-yilda C1 chempionlik unvoni bilan ortda qoldirgan.

2016-yilda Jessica Fox Braziliyaning Rio-de-Janeyro shahrida boʻlib oʻtgan K1 musobaqasida bronza medalini yutish orqali oʻz repertuaridagi ikkinchi Olimpiya medaliga sazovor boʻlgan. Bir nechta Jahon kubogi poygalarida gʻalaba qozonganidan soʻng, u yakkalik slalomda (K1) umumiy Jahon kubogini qoʻlga kiritgan va kanoeda yakkalik slalom bahslarida (C1) ikkinchi oʻrinni egallagan. Shuningdek, Jessica Fox Polshaning Krakov shahrida boʻlib oʻtgan K1 va C1 boʻyicha U23 jahon chempionatida ham gʻolib boʻlgan. Bundan tashqari, u Avstraliyaning Penrith shahrida boʻlib oʻtgan Slalom C1 Okeaniya chempionatida gʻoliblikni qoʻlga kiritgan.

2017-yilda Jessica Fox 2017-yilgi Jahon chempionatida K1 musobaqasida gʻolib boʻlib, bir qator Jahon kubogi medallari, yilning eng yaxshi kanoechisi va NSW yilning eng yaxshi sportchisi mukofotiga sazovor boʻlgan. 2018-yilda Fox C1 va K1 yoʻnalishlari boʻyicha ikki karra ICF jahon chempioni boʻlgan va yana ikki yoʻnalish boʻyicha bir qator Jahon kuboklarini qoʻlga kiritgan. Uning 2018-yilgi mavsumida C1 da magʻlubiyatsiz seriya (barcha beshta Jahon kubogi va jahon chempionatlarida gʻalaba) va dastlabki uchta Jahon kubogida ketma-ket „Oltin dubl“ qayd etilgan. 2019-yilda u yana kanoe-slalom boʻyicha Okeaniya chempionatida, shuningdek, C1 va K1 musobaqalarida ham Jahon kubogini qoʻlga kiritgan.

Jessica Fox 2020-yilgi Tokio Olimpiadasida kanoe slalom K1 boʻyicha ayollar oʻrtasidagi bahslarda bronza medalini qoʻlga kiritgan. Bahslar davomida baydarkani tuzatish uchun prezervativdan foydalanganligi sababli ham ommaviy axborot vositalarining eʼtiborini tortgan. Shuningdek, Jessica Fox C1 boʻyicha ilk musobaqaning final bosqichi uchun yoʻllanma olgan eng tezkor saralash oʻyinchisi, deya tariflangan va kumush medal sohibi britaniyalik Mallory Franklinni uch soniyadan koʻproq vaqt farqi bilan magʻlub etib, oltin medalni qoʻlga kiritgan.

Bratislavadagi 2021-yilgi jahon chempionatida Fox butun faoliyati davomida birinchi marta K1 yoki C1 finaliga chiqa olmagan. Musobaqaning soʻnggi kunida u kayak kross boʻyicha Jahon chempioni boʻlgan.

Fox C1 toifasida olti marta (2013, 2015, 2017, 2018, 2019, 2023) va K1 toifasida besh marta (2018, 2019, 2021, 2022, 202) Jahon kubogini qoʻlga kiritgan. U yilni C1 boʻyicha 10 marta, shu jumladan 2013-yildan 2021-yilgacha boʻlgan uzluksiz seriya va K1 boʻyicha 6 marta jahon reytingida 1-oʻrinni egallagan. 2021-yilda Fox ikkala musobaqada ham eng yuqori reytingga ega sportchi sifatida eʼtirof etilgan.

Jessica Fox Fransiyaning Parij shahrida boʻlib oʻtgan 2024-yilgi Yozgi Olimpiada oʻyinlarida 30–31-iyuldan 2–5-avgustgacha Vaires-sur-Marndagi Ile-de-France Milliy Olimpiya suv havzasida ayollar slalom C-1 va ayollar slalom baydarka kross musobaqalarida Avstraliya vakili sifatida ishtirok etgan. U Parij Olimpiya oʻyinlarining ochilish marosimida Avstraliyaning bayroqdori boʻlgan. U Olimpiadada kanoeda eshkak eshish slalom yoʻnalishida 96.08 vaqt natijasi bilan oltin medalni qoʻlga kiritgan.

## Ordenlari
Jessica Fox 2010-yilda Penrith Press Junior Sports yulduzi va NewsLocal medali sovrindori boʻlgan. U shuningdek, Premer’s Sporting Challenge elchisi sifatida ham tanilgan. 2010-yilda u Cumberland Courier Junior Sport Star, NSWIS yilning eng yaxshi oʻsmir sportchisi va Pierre de Coubertin AOC mukofotiga sazovor boʻlgan. 2009, 2010 va 2011-yillarda u Avstraliyada kanoeda eshkak eshish boʻyicha yilning eng yaxshi yosh kanoechisi deb topilgan. 2011-yil Avstraliyada Jessica Fox kanoeda eshkak eshish boʻyicha yilning eng yaxshi sportchisi sifatida eʼtirof etilgan. U 2011-yilda AIS oʻrta taʼlim mukofotiga ham sazovor boʻlgan. Jessica Fox AIS Sport Performance Awards mukofotini 2014-yilning eng yaxshi sportchisi yoʻnalishida qoʻlga kiritgan. 2014–2019-yillarda Maccabi ittifoqi tomonidan Avstraliyadagi eng yaxshi yahudiy sportchi, deb topilgan. 2018-yilda Jessica Fox AIS Sport Performance mukofotining eng yaxshi ayol sportchisi yoʻnalishida gʻoliblikka erishgan.

2022-yilgi Avstraliya Mustaqillik kunida Foxga Avstraliya ordeni topshirilgan.

## Statistika

### Asosiy chempionat natijalari jadvali

### Jahon chempionatidagi individual gʻalabalari

: Jahon kubogi ochkolari uchun 1 Okeaniya kanoe Slalom ochiq chempionati

### Jahon chempionati yakunlari

## Yana qarang

* Tanlangan yahudiy kanoechilar roʻyxati
* Olimpiadada Avstraliya bayroqdorlari roʻyxati
## Eslatmalar

 
 

## Manbalar